CELEX: 62019TN0689
Language: lv
Date: 2019-10-08 00:00:00
Title: Lieta T-689/19: Prasība, kas celta 2019. gada 8. oktobrī – ZU/EĀDD

16.12.2019   
            
            
               LV
            
            
               Eiropas Savienības Oficiālais Vēstnesis
            
            
               C 423/62
            
         
      Prasība, kas celta 2019. gada 8. oktobrī – ZU/EĀDD
      (Lieta T-689/19)
      (2019/C 423/78)
      Tiesvedības valoda – angļu
      
         Lietas dalībnieki
      
      
         Prasītājs: ZU (pārstāvis: C. Bernard-Glanz, advokāts)
      
         Atbildētājs: Eiropas Ārējās darbības dienests
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt iecēlējinstitūcijas 2018. gada 30. novembra lēmumu, ar ko noraidīts prasītāja 2018. gada 27. jūlija (i) lūgums atlīdzināt komandējuma izdevumus un (ii) lūgums sniegt palīdzību;
               
            
                  —
               
               
                  piespriest atbildētājam izmaksāt summu 70 000 EUR apmērā, lai atlīdzinātu morālo kaitējumu, ar procentiem atbilstoši likumā noteiktajai likmei līdz naudas summas pilnīgai samaksai;
               
            
                  —
               
               
                  piespriest atbildētājam atlīdzināt tiesāšanās izdevumus.
               
            
         Pamati un galvenie argumenti
      
      Lai pamatotu savu prasību, prasītājs izvirza divus pamatus.
      
                  1.
               
               
                  Ar pirmo pamatu attiecībā uz lūguma atlīdzināt komandējuma izdevumus noraidīšanu tiek apgalvota acīmredzama kļūda vērtējumā, labas pārvaldības principa pārkāpums, samērīguma principa neievērošana, Civildienesta noteikumu 71. panta un no tā izrietošo tiesību normu, kā minēto noteikumu VII pielikumā minētās, un Komandējuma rokasgrāmatas (2008) pārkāpums, un prasības uzrādīt iekāpšanas kartes, kas ir nosacījums prasītāja komandējuma izdevumu atlīdzināšanai, neatbilstība.
               
            
                  2.
               
               
                  Ar otro pamatu attiecībā uz lūguma sniegt palīdzību noraidīšanu tiek apgalvota kļūda vērtējumā, Civildienesta noteikumu 12.a un 24. panta, ES Pamattiesību hartas 1. Panta, 31. panta 2. punkta, 41. un 48. panta pārkāpums, un pilnvaru nepareiza izmantošana.